Diari Oficial de la Generalitat Valenciana


Sumari del DOGV 5788, del 19-06-2008 (2008/7473)

RESOLUCIÓ de 11 de juny de 2008, del director general de Justícia i Menor, de la Conselleria de Justícia i Administracions Públiques, per la qual es resol inscriure la modificació dels Estatuts del Col·legi Territorial de Secretaris, Interventors i Tresorers d'Administració Local de la província d'Alacant, i es disposa la seua publicació en el Diari Oficial de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5788

Data del DOGV
:   19-06-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/7473


Data del document
:   11-06-2008

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Alacant
    * col·legi professional
    * professió administrativa
    * reglament intern
    * administració local
    * comptable

RESOLUCIÓ de 11 de juny de 2008, del director general de Justícia i Menor, de la Conselleria de Justícia i Administracions Públiques, per la qual es resol inscriure la modificació dels Estatuts del Col·legi Territorial de Secretaris, Interventors i Tresorers d'Administració Local de la província d'Alacant, i es disposa la seua publicació en el Diari Oficial de la Comunitat Valenciana. [2008/7473]  
Vist l'expedient de modificació estatutària instruït a instància del Col·legi Territorial de Secretaris, Interventors i Tresorers d'Administració Local de la província d'Alacant, inscrit amb el número 99 de la secció Primera del Registre de Col·legis Professionals i de Consells Valencians Professionals de la Comunitat Valenciana, en què se sol·licita la inscripció de la modificació dels seus Estatuts en l'esmentat Registre, atenent els següents   
FETS  
Primer   
El Sr. Francisco Guardiola Blanquer, president del Col·legi Territorial de Secretaris, Interventors i Tresorers d'Administració Local de la província d'Alacant, va presentar, en data 14 de febrer de 2008, sol·licitud d'inscripció de la modificació dels Estatuts d'aquest al Registre de Col·legis Professionals i de Consells Valencians de Col·legis Professionals de la Comunitat Valenciana, en compliment del que preveu l'article 11 de la Llei 6/1997, de 4 de desembre, de Consells i Col·legis Professionals de la Comunitat Valenciana.  
Segon   
L'Assemblea General del Col·legi Territorial de Secretaris, Interventors i Tresorers d'Administració Local de la província d'Alacant, va aprovar la modificació dels seus Estatuts, en reunió celebrada en data 1 de desembre de 2007, segons certificat lliurat el dia 14 de febrer de 2008, per la secretària del Col·legi, Sra. Vicenta Soler López, amb el vistiplau del president.  
Tercer  
La modificació estatutària, la inscripció de la qual se sol·licita, es refereix a l'article 21 dels Estatuts del Col·legi Territorial de Secretaris, Interventors i Tresorers d'Administració Local de la província d'Alacant, aprovats per Resolució de 29 de setembre de 2004, de la directora general de Justícia (DOGV núm. 4.869, de 25.10.2004), i la nova redacció és la següent:  
" 1. La Junta de Govern és l'òrgan d'administració i direcció del Col·legi, que exerceix les competències que no estiguen reservades a l'Assemblea General, conforme a l'article anterior, ni assignades específicament pels Estatuts a altres òrgans col·legials.  
2. Per tal de garantir la representació de les tres subescales, la Junta de Govern s'integra per nou membres, amb la composició següent:  
Tres de Secretaria.  
Tres d'Intervenció-Tresoreria.  
Tres de Secretaria-Intervenció.  
3. A l'efecte d'elecció de la Junta de Govern, la subescala d'intervenció tresoreria inclou, a més de les dues categories d'entrada i superior, el col·lectiu d'interventors no integrats i el de tresorers no integrats.  
Igualment, la subescala de secretaria intervenció inclou, a més, els col·lectius de secretari de segona no integrats, els secretaris de tercera no integrats, i els secretaris d'Ajuntament a extingir.  
4. La Junta elegirà entre els seus membres el president, vicepresident, secretari, vicesecretari, interventor i tresorer. La resta de membres de la Junta de Govern tindran la condició de vocals i exerciran les delegacions que se'ls assignen".  
FONAMENTS DE DRET  
Primer   
La nova redacció de l'article 21 dels Estatuts del Col·legi és d'acord amb el que preveu l'article 10 de la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana.  
Segon   
La modificació estatutària ha estat aprovada amb els requisits i formalitats exigits en l'esmentat article, i en els mateixos Estatuts del Col·legi.  
Tercer   
Als efectes previstos en l'article 21 del Decret 4/2002, de 8 de gener, del Govern Valencià, pel qual s'aprova el Reglament de desplegament de la Llei 6/1997, de 4 de desembre, de la Generalitat Valenciana, de Consells i Col·legis Professionals, l'expedient ha estat tramitat pel Servei d'Entitats Jurídiques, adscrit a la Direcció General de Justícia i Menor, de la conselleria de Justícia i Administracions Públiques, competent, per així disposar-ho, l'article 6.1 de l'esmentada Llei 6/1997, en relació amb el que disposa el Decret 7/2007 de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, i pel Decret 122/2007, de 27 de juliol, del Consell, pel qual s'aprova el Reglament Orgànic i Funcional de la conselleria de Justícia i Administracions Públiques.  
Vistos l'article 36 de la Constitució Espanyola i l'article 49.122a de l'Estatut d'Autonomia de la Comunitat Valenciana; la Llei 2/1974, de 13 de febrer, de Col·legis Professionals, amb les seues modificacions posteriors, en els preceptes bàsics; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; el Decret 4/2002, de 8 de gener, del Govern Valencià, pel qual s'aprova el Reglament de desplegament d'aquesta última, i la resta de disposicions complementàries de pertinent aplicació, es dicta la següent resolució:  
Primer  
Inscriure la modificació de l'article 21 dels Estatuts del Col·legi Territorial de Secretaris, Interventors i Tresorers d'Administració Local de la província d'Alacant, que queda redactat conforme s'ha indicat, al Registre de Col·legis Professionals i de Consells Valencians Professionals de la Comunitat Valenciana.   
Segon  
Publicar la present Resolució en el Diari Oficial de la Comunitat Valenciana.  
Contra la present Resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes, comptador des de l'endemà de la seua notificació, o bé recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 10, 14, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.  
València, 11 de juny de 2008.- El director general de Justícia i Menor: Antonio Gastaldi Mateo.